**Техническа спецификация на канцеларски материали**

***„Доставка на канцеларски материали за нуждите на Държавна агенция за метрологичен и технически надзор”***

**I. Общи изисквания към всички продукти:**

Всички предлагани от участниците видове канцеларски материали следва да бъдат нови и неупотребявани; да бъдат произведени от качествени материали, осигуряващи нормална и безпроблемна експлоатация за периода на ползването им.

Изпълнителят трябва да осигури такава опаковка на артикулите, която да ги предпази от повреждане и/или унищожаване по време на транспортирането им, както и по време на тяхното съхранение в склад.

В случай на некачествено доставена стока Изпълнителят следва да подмени същата.

**II. Място и срок на доставка:**

**2.1. Срок за изпълнение на доставките:**

доставките ще се изпълняват както следва:

- за град София – до три работни дни от подаване на писмена /електронна/ заявка от Възложителя;

- за останалите градове в страната – до седем работни дни от подаване на писмена /електронна/ заявка от Възложителя.

**2.2. Място на доставка:** на адресите на Възложителя посочени в Приложение № 4 към поканата за участие.

**2.3. Периодичност на доставките:**

- за гр. София – един път месечно

- за останалите градове в страната – един път на три месеца

**III. Прогнозни количества канцеларски материали за срока на изпълнение на договора са посочени в Приложение № 5**

**IV.Специфични изисквания:**

Участникът е задължен да предложи в офертата си всички артикули, изброени в техническата спецификация.

Предложените в офертата артикули трябва да отговарят на изискванията, посочени в настоящата спецификация, както следва:

В СЕВОП в техническото си предложение в Секцията „Изисквания“ **в контекста на съответната мини процедура**, участникът изтегля приложения Образец № 2б и в него попълва вида, марката, модела и спецификацията на канцеларските материали, които предлага. Участниците доказват съответствието на предлаганите артикули от тях чрез представяне на техническа спецификация от производителя/информационен лист на продукта, от който да се виждат техническите характеристики на продукта. Участниците прилагат копие от спецификацията на производителя/информационния лист в своето **Техническо предложение в СЕВОП.**

*Забележка:*

*Възложителят си запазва правото по време на действие на договора да не заяви всички видове канцеларски материали, посочени в електронния образец на ценово предложение в СЕВОП, както и да поръча по-големи количества от определен артикул от канцеларските материали, за сметка на друг.*